open-index/open-wikipedia-markdown huggingface dataset:
Trebuchet

thumb|right|300px|Trebuchet využívajúci prak
**Trebuchet** je druh obliehacieho stroja – vrhač kameňov, ktorý využíval protizávažie. Rozkvet veľmi dobre chránených hradov v 12. storočí priniesol potrebu mimoriadne výkonného stroja, schopného rozbiť ich múry a vrhať strely dostatočne vysoko a ďaleko, aby dokázali ničiť vnútorné stavby. Tiež sa občas využívali na ničenie tesných formácii pechoty. V 15. storočí ich vytlačili obliehacie delá.

## Konštrukcia
Základom trebuchetu boli dve rámové konštrukcie v tvare písmena A, pripevnené na drevenom podstavci. Medzi vrcholmi týchto konštrukcií bolo na otočný čap uložené vrhacie rameno tak, že asi jedna osmina jeho dĺžky bola pred osou otáčania a zvyšok za ňou. Veľké protizávažie – debna naložená kameňmi – bolo zavesené na kratšom konci vrhacieho stroja. Na dlhšom konci bol pripevnený kladkostroj, aby sa dal koniec vrhacieho ramena stiahnuť dolu (pomocou rumpálu), a tým sa dvíhalo protizávažie. Niekedy mal koniec vrhacieho ramena tvar lyžice, aby udržal strelu. Častejšie sa používal princíp praku, s koncom ramena upevneným tak, aby sa uvoľnil jeden závesný remeň v momente, keď rameno dosiahne zvislú polohu. Prakom sa dali vrhať strely značnej veľkosti. Tiež sa občas ako strely používali mŕtve kone, kravy, či dokonca mŕtvoly ľudí, ktoré sa strieľali do hradov a miest aby rozniesli rôzne choroby a vyvolali paniku.

Nevýhodou trebuchetu bola jeho veľkosť a nepohyblivosť. Nedal sa prepravovať vo vzpriamenej polohe, bolo ho treba rozobrať, dostaviť na miesto boja a tam znova zostaviť. Jedno zmontovanie zabralo veľa času a vyžadovalo značné úsilie, a pri tom sa to muselo vykonať mimo dosah bojových strojov nepriateľa. Z toho dôvodu sa trebuchety používali len pri veľkých a významných obliehaniach.

## Iné projekty

Kategória:Obliehacie zbrane
Kategória:Stredoveké zbrane
Obliehací stroj

**Obliehací stroj ** je stroj, ktorý sa v minulosti, spravidla pred érou palných zbraní, používal na dobýjanie hradov a miest.

Medzi obliehacie stroje patrí:
* Baranidlo
* Balista
* Katapult
* Trebuchet

Po objavení pušného prachu tiež:
* Mažiar
* Delo

## Iné projekty

Kategória:Obliehacie zbrane
Kamandža

**Kamandža** (, mn. č.  *kamandžát*) je arabský tradičný hudobný sláčikový strunový nástroj. Príbuzné nástroje sú arabský rabáb, perzský kamenčeh, turecký kemenče.

Kategória:Strunové nástroje
Kategória:Arabské hudobné nástroje
Kategória:Turecké hudobné nástroje
Kategória:Azerbajdžanské hudobné nástroje
Rockabilly

**Rockabilly** je jeden z prvých hudobných podštýlov rock and rollového hudobného žánru, ktorý vznikol na juhu Spojených štátov na začiatku 50. rokov 20. storočia. 

Termín *rockabilly* vznikol zložením slov *rock* (v tomto prípade ide o pôvod v žánri rock and roll) a *hillbilly*, ktorý poukazuje na vplyv country music, žánru, ktorý bol v 40. a 50. rokoch často nazývaný *hillbilly music*. V hudobnom štýle rockabilly sú badateľné silné vplyvy swingu, blues a boogie woogie.
Rockabilly je štýl, ktorý bol základom pre vznik neskorších žánrov populárnej hudby  od 60. rokov. 

Koncom 70. a začiatkom 80. rokov došlo k oživeniu tohto štýlu. Rockabilly má dodnes svoju stabilnú fanúšikovskú základňu, ktorá je subkultúrou v súlade so životným štýlom sprevádzajúcim tento hudobný žáner.

Okrem hlavných predstaviteľov, ktorých tvorba priamo vychádza z tohto žánru (napríklad Jerry Lee Lewis, Roy Orbison, Elvis Presley, Bill Haley, Carl Perkins, Johnny Cash, Buddy Holly, Neil Young, Roy Orbison, Shakin' Stevens, Chuck Berry, Hank Williams), môžeme nájsť vplyvy a rockabilly aj v niektorých skladbách a albumoch u umelcov ako sú Freddie Mercury (singel „Crazy Little Thing Called Love“ od skupiny Queen), Jimmy Page, Jeff Beck, Robert Plant, John Fogerty (jeden zo zakladateľov skupiny Creedence Clearwater Revival), The Who, či členov The Beatles (Paul McCartney, John Lennon, George Harrison, Ringo Starr), ale aj u Bruce Springsteena (skladba „Born to Run”). 

Za vzor kultúry a životného štýlu rockabilly je považovaný idol mládeže 50. rokov, herec James Dean.

## Iné projekty
 


Kategória:Rokenrol
Zurna

right|thumb|Zurny, vľavo turecká a vpravo sýrska
**Zurna** (osmansky ‏سرنا, kurdsky zirne) je dvojitý dychový jazýčkový nástroj z dreva s výrazným, prenikavým zvukom, ktorý sa využíva v stredoázijskej, anatólskej hudbe. Ako nástroj osmanskej vojenskej kapely sa zurna rozšírila na Balkán (Albánsko, Macedónsko, Bulharsko, Grécko), Kaukaz (Gruzínsko) a Blízky východ (Irak, Iránu, Sýria).

Zurna je pravdepodobne predchodcom európskeho stredovekého šalmaja, z ktorého vznikol moderný hoboj. Vznikol z nej asi aj čínsky nástroj suona.

## Referencie

## Iné projekty

## Pozri aj
* Mizmár

Kategória:Hudobné nástroje
Kategória:Dychové nástroje
Kategória:Turecké hudobné nástroje
Kategória:Azerbajdžanské hudobné nástroje
Kategória:Gruzínske hudobné nástroje
Cibi

**Marek Cibula**, známy aj pod prezývkou Cibi, bol spevákom skupín Iné Kafe (od konca 1996 do polovice 1999, a 2005) a Plus Mínus (2000). Do Iné Kafe údajne bol prijatý "priamo z ulice", keď sa po koncerte roku 1996 rozprával s vtedajším bubeníkom Dodom, a opýtali sa ho, či by nechcel ísť do skupiny. Nahral 2 albumy: Situácia a Vitaj!, ale ku koncu turné k albumu Vitaj! kapelu opustil. Bol zakladajúcim členom skupiny Plus Mínus, odtiaľ ale tiež odišiel.

Poznámka: Marek Cibula nie je jediným hudobníkom, ktorý používal prezývku Cibi.

Kategória:Plus Mínus
Kategória:Iné Kafe
Kategória:Slovenskí rockoví speváci
133 (album)

***133*** je názov debutového albumu skupiny Plus Mínus. Je to zároveň jediný počin skupiny so spevákom Cibim.

## Pozadie
Plus Mínus vznikli vo februári 2000 z odpadlíkov skupiny Iné Kafe. Pri jej zrode stáli 2 čerství ex-členovia: Dodo a Wayo, jeden dávny ex-člen Cibi a ex-koncertný gitarista Robo. Materiál na nový album zhromaždili za 2 mesiace a kontrakt s vydavateľstvom Universal Music získali rýchlo. Album vyšiel preto už v máji toho roku.

Z albumu vyšli dva single: „Včera som musel byť zlý“ a „Ľudia 20. storočia“.

Album obsahuje coververziu piesne od skupiny Banket, „Prečo vy ľudia XX. storočia máte vždy zachmúrené obočia?“, tu uvedenú len ako „Ľudia 20. storočia“. Spevák tejto skupiny, Richard Müller v nej hosťuje a bol tiež krstným otcom albumu, vo videoklipe ho však nahradila jeho maketa.

Po vydaní albumu sa ku kapele pripojil ďalší gitarista Lochy.

## Skladby
Hudbu zložili Plus Mínus a texty napísal Dodo, okrem uvedených.
# „Včera som musel byť zlý“
# „Figurína“ (text: Martin Šebeň)
# „Každý deň“ (text: Martin Žúži)
# „Svetlá farba“ (text: Wayo)
# „Názor“
# „Životný film“
# „Hlúpe balóny“ (text: Roman Slávik)
# „Choď vpred!“
# „Zážitok?“
# „Bezchybný“ (text: Martin Žúži)
# „Kazajka“
# „Ľudia 20. storočia“ (hudba: Richard Müller, text: Daniel Mikletič)
# „Len nestíham“
# „War for Money“ (text: Wayo)
# „Sám sebou“

## Plus Mínus
* Cibi – spev, vokály
* Dodo – bicie, vokály, zbory, spev (14)
* Wayo – basa
* Robo – gitara

## Hostia
* Richard Müller – spev (12)
*Peter Opet – trúbka (2, 3, 7)
*Peter Hujár – saxofón (3, 7)
*Sanchéz – gitarové sólo (12)

Kategória:Albumy skupiny Plus Mínus
Kategória:Debutové albumy
Kategória:Hudobné albumy z 2000
SOR BN 10,5

**SOR BN 10,5** je model českého mestského, čiastočne nízkopodlažného autobusu s dĺžkou približne . Jeho produkcia začala v spoločnosti SOR Libchavy okolo roku 2004.

## Konštrukcia
Autobus BN 10,5 je dvojnápravový „low entry“ autobus, ktorý je určený predovšetkým na mestskú a prímestskú prevádzku. V pravej bočnici vozidla sa nachádzajú troje výklopné dvere. Priestor medzi prednými a strednými dverami je nízkopodlažný (na výške  nad vozovkou). Zadná časť vozu sa nachádza vo výške  nad vozovkou. Hnacia náprava je zadná (španielskej značky DANA), predná náprava je lichobežníkovej konštrukcie s nezávisle zavesenými kolesami a je vlastnej výroby. Motor a mechanická prevodovka sa nachádza v zadnej časti vozidla. Polosamonosná karoséria, ktorá je zvarená z oceľových uzavretých profilov, je zvonka oplechovaná, interiér vozidla je obložený plastovými doskami.

## Výroba a prevádzka
Autobusy SOR BN 10,5 nahradili vo výrobe vysokopodlažné autobusy SOR B 10,5. Vozidlá BN 10,5 sú tak využívané pre menej vyťažené mestské linky alebo prímestské linky. Na Slovensku sú prevádzkované spoločnosťami SAD Prievidza (10 ks), Arriva Trnava (1 ks) v meste Hlohovec, Arriva Nové Zámky (2 ks) v meste Levice, Arriva Michalovce (2 ks) v meste Trebišov a spoločnosťou Dopravný podnik Bratislava (38 ks), Dopravný podnik mesta Prešov (9 ks). 

V Bratislave premávajú len občas. V minulosti premávali väčšinou na linkách ,  ,  a .

## Externé odkazy
* Informácie na stránke výrobcu
* Zoznam vozidiel prevádzkovaných v Prievidzi

## Iné projekty

Kategória:Autobusy SOR
Buzuk

right|thumb|Hra na buzuk
**Buzuk** ( *buzuq*&thinsp;) je arabský strunový nástroj. Príbuzné nástroje sú grécky nástroj buzuki a turecké nástroje saz a baglama.

Kategória:Arabské hudobné nástroje
Kategória:Azerbajdžanské hudobné nástroje
Kategória:Strunové nástroje
Zoznam arabských hudobných nástrojov

Toto je zoznam arabských hudobných nástrojov.

## Dychové
*Arghul
*Mijwiz
*Ney
*Mizmar
*Rhaita

## Bicie
*Goblet drum
*Tar
*Daf
*Davul

### Perkusie
*Nagara
*Naqareh
*Krakebs
*Zil

## Strunové brnkacie nástroje
*Oud
*Buzuq
*Kanun

## Strunové sláčikové nástroje
*Rebab
*Qambus
Deep Forest

**Deep Forest** je hudobná skupina, ktorú tvoria dvaja francúzski hudobníci, Eric Mouquet a Michel Sanchez. Deep Forest produkujú hudbu s prvkami etnickej, elektronickej a programovanej hudby. V roku 1993 bola skupina nominovaná na Cenu Grammy za najlepší world music album. V roku 1996 získali ocenenie za album *Boheme*. Predali viac ako 10 miliónov kópií svojich albumov.

## Diskografia
### Albumy
* *Deep forest*
* *World mix*
* *Boheme*
* *Comparza*
* *Pacifique*
* *Music detected*
* *Made in Japan*

### Single
* „Deep Forest“
* „Marta's songs“
* „Madazulu“
* „Sweet lulaby“

## Referencie

## Externé odkazy
* oficiálna Eric Mouquet
* oficiálna Michel Sanchez
* Deep In the Jungle 

Kategória:Francúzske hudobné skupiny
Kategória:New age hudobné skupiny
Mediterán

**Mediterán** je:
*odborný názov pre okolie Stredozemného mora, pozri Stredomorie (Stredozemné more)
*všeobecný odborný názov pre územie, ktorého subtropické podnebie a vegetácia sa podobá oblasti okolo Stredozemného mora 
*všeobecný názov pre uloženiny z prvého obdobia mladších treťohôr
Providence (rozlišovacia stránka)

**Providence** môže byť:
* mesto v USA, pozri Providence (Rhode Island)
* americký seriál, pozri Providence (seriál)
Schengenský informačný systém

**Schengenský informačný systém** je informačný systém využívaný štátmi Schengenu, Nórskom a Islandom.

Schengenský systém sa z pôvodného počtu piatich krajín rozrástol o Taliansko (1990), Španielsko a Portugalsko (1991), Grécko (1992), Rakúsko (1995), Dánsko, Švédsko a Fínsko (1996). Spojené kráľovstvo a Írsko sa pripojili v roku 20052006). SIS pozostáva z dvoch častí: 1. centrálny informačný systém (C. SIS) so sídlom v Štrasburgu slúži na preberanie a šírenie informácií pre všetkých partnerov v rámci Schengenskej zmluvy, zohráva úlohu notára a garanta kompletnosti údajov v SIS. Za jeho správu je zodpovedné Francúzsko. 2. národný informačný systém (N. SIS), ktorý zriadila a na svoje náklady prevádzkuje každá zo zmluvných strán. SIS obsahuje informácie o hľadaných, nezvestných osobách, odcudzených veciach (vozidlá, bankovky, doklady, strelné zbrane). Súbor údajov každého národného SIS slúži k automatizovanému vyhľadávaniu na území vlastného štátu, pričom priame vyhľadávanie dát v identickom súbore národného SIS iného štátu nie je možné. Od roku 2007 má byť spustená nová verzia tzv. SIS II, ktorá zahŕňa ďalších 10 nových členských štátov Európskej únie a Švajčiarsko a obsahuje nové kategórie záznamov (lode, lodné motory, lietadlá, kontajnery, umelecké diela, zvieratá, luxusné predmety a iné zistiteľné veci, a tiež biometrické dáta, napr. fotografie, odtlačky prstov ap.). Prístup k údajom zhromaždeným v SIS majú výhradne orgány vykonávajúce kontroly na hraniciach, orgány kompetentné na vykonávanie ďalších policajných a colných kontrol vo vnútrozemí a orgány vydávajúce víza a povolenia na pobyt. SIS pomáha udržať bezpečnosť a verejný poriadok v schengenskom priestore a prispieva k plynulej práci v oblasti udeľovania víz, povolení k pobytu a policajnej spolupráce. Jeho zavedenie je jednou z podmienok pre zrušenie kontrol na vnútorných hraniciach schengenského priestoru.

## Externé odkazy

Kategória:Informačné systémy
Kategória:Európske právo
Slovo (týždenník)

**Slovo** je slovenský ľavicovo orientovaný politicko-spoločenský týždenník. Je ideovým nástupcom **[[Nové slovo|Nového Slova]]**, ktorý vznikol v čase SNP. Týždenník Slovo začal vychádzať 24. februára 1999, a to v novej grafickej podobe v časopisovom formáte. Posledné číslo v printovej verzii vyšlo v júli 2010. V súčasnosti Slovo vychádza ako internetový magazín. Šéfredaktormi Slova boli: Eduard Chmelár, Martin Krno, Michal Polák, Martin Muránsky, Ivan Štefunko, Peter Nedoroščík, Gabriela Rothmayerová a Emil Polák.

## Externé odkazy
* 

Kategória:Týždenníky na Slovensku
Bojové vozidlo pechoty

**Bojové vozidlo pechoty** (skratka: **BVP**) môže byť:
*kategória obrnených vozidiel na priamu podporu pozemného vojska, pozri bojové vozidlo pechoty (kategória obrnených vozidiel)
*česko-slovenské označenie konkrétnych vozidiel pôvodne sovietskej/ruskej výroby v ruštine označovaných ako BMP (bojevaja mašina pechoty):
** BVP-1, pozri BMP-1
** BVP-2, pozri BMP-2
** BVP-3, pozri BMP-3
Pešiak

**Pešiak** môže byť:
* príslušník pechoty, pozri pod pechota
* v šachu: najslabší kameň, pozri pešiak (šach)
* meno najmladšieho z tučniakov (angl. *Private*), (hlavných) postáv v mediálnej franšíze Madagaskar, pozri pod Madagaskar (franšíza)

## Referencie
Boban i Marko Marković orkestar

**Boban i Marko Marković orkestar** je balkánsky dychový orchester, ktorý vo svojich prvkoch zahŕňa balkánsku a cigánsku hudbu. Preslávil sa skladbou Disco Džumbus, na ktorej hosťoval aj DJ Shantel.

Kategória:Hudba v Srbsku
Kategória:Hudobné výhonky
Entrepôt

**Entrepôt** [fr. výslovnosť a(n)trpo, angl. výslovnosť ontrpou]  je slovo, ktoré vo francúzštine znamená:
* 1. sklad (tovaru alebo potravín; budova alebo podnik), 
* 2. colný sklad, 
* 3. (prístavné) prekladisko, 
* 4. a) mesto, prístav či obchodné miesto, v ktorom sa skladuje tovar, až kým nie je exportovaný či reexpedovaný na miesto jeho spotreby, b) takéto mesto atď. s colným skladom, 
* 5. zastarano: sklad, v ktorom sa predáva tovar na účet štátu. 
Slovo vzniklo vo francúzštine v 17. storočí (etymológia: zo slovesa entreposer = (vo vtedajšej francúzštine:) "vsunúť časový interval", pričom  zakončenie slova bolo neskôr prispôsobené staršiemu slovu depôt = depozit, sklad). Slovo prešlo v 18. storočí aj do angličtiny (v 19. storočí sa v podobnom význame používalo bežne aj v nemčine, češtine a pod.), kde znamená to isté ako je uvedené vyššie pre francúzštinu, ale predovšetkým znamená významy 2. a 4., a okrem toho môže dnes znamenať aj všeobecne obchodné centrum.    

## Entrepôt ako dočasný sklad oslobodený od cla (významy 2 a 4b)
Entrepôty boli podstatné v stredoveku a na začiatku novoveku, keď kvitla kolonizácia. Ameriky, Ázie Európou. Najrozšírenejšie boli v 19. storočí. Výhoda takýchto miest/skladov bola skutočnosť, že nebolo treba prepravovať tovar naraz celou (dlhou a riskantnou) trasou od výrobcu až do cieľa, ale (vzhľadom na to, že v entrepôtoch odpadlo clo) bolo možné trasu rozdeliť na menšie úseky, pričom každý (okrem posledného) končil v niektorom entrepôte na trase. V entrepôte tovar prevzal s cenovou prirážkov ďalší obchodník-prepravca a dopravil ho do ďalšieho entrepôtu atď. Cenové prirážky vytvárali zisk pre entrepôty a prepravcov-obchodníkov.

## Zdroje
*entrepôt in: Dictionnaire de l'Académie française, Tome 1 www.academie-francaise.fr 
*Potonnier G., Potonnier B.: Wörterbuch für Wirtschaft, Recht und Handel - Band II Französisch-Deutsch, 1990
*entrepôt in: Black's Law Dictionary, 1990
*entrepôt in: Adam, J. H.: Longman Dictionary of Business English, 1989
*entrepôt in: American Heritage Dictionary
*entrepôt in: Oxford Dictionary of Geography
*entrepôt in: Investopedia http://www.investopedia.com/terms/e/entrepot.asp
*http://www.zeno.org/
*http://www.zeno.org/Meyers-1905/A/Zollniederlagen?hl=zollager
*entrepôt in: Ottův slovník naučný, zv. 8
*http://www.etymonline.com/index.php?allowed_in_frame=0&search=entrepot&searchmode=none
*

Kategória:Obchod
Parkano

**Parkano** je mesto vo Fínsku,  severne od Tampere.

## Iné projekty

## Externé odkazy
* www.parkano.fi - oficiálne stránky mesta 

Kategória:Mestá vo Fínsku
Kategória:Pirkanmaa
Organizácia pre výživu a poľnohospodárstvo

**Organizácia Spojených národov pre výživu a poľnohospodárstvo** ( *of the United Nations*, skratka **FAO**) je špecializovaná agentúra OSN so sídlom v Ríme. Založená bola v roku 1945.

Z odborného hľadiska je FAO najväčším zdrojom poznatkov v oblastiach poľnohospodárstva, výživy, rybárstva a akvakultúry, lesníctva a prírodné zdroje. Aktívnu úlohu FAO zohráva aj v oblasti biologickej diverzity, zmeny klímy, genetických zdrojov pre výživu a poľnohospodárstvo, vydávania komoditných potravinárskych noriem, noriem bezpečnosti potravín (program Codex Alimentarius) a vo fytosanitárnej oblasti.

FAO funguje ako vedomostná základňa pre šírenie informácií a poznatkov. Podporuje krajiny pri rozvoji a implementácii normatívnych opatrení, budovaní kapacít, zhromažďuje, analyzuje a monitoruje vstupné dáta, uľahčuje politický dialóg, podporuje zdieľanie výsledkov expertíz a skúseností a poskytuje zázemie pre rokovanie národov sveta a prenos poznatkov do praxe.

V súčasnosti má 194 členských štátov, jednu členskú organizáciu – Európsku úniu (EÚ), a dvoch pridružených členov (Faerské ostrovy, Tokelau).

Konferencia FAO je najvyšším orgánom FAO a zasadá každé dva roky za účasti delegácií na vysokej úrovni z členských krajín, aby preskúmala prácu vykonanú organizáciou a schválila strategické dokumenty. 

## Publikácie

FAO každý rok publikuje správy, ktoré poskytujú prehľad o problémoch v oblasti výživy, poľnohospodárstva, lesníctva, rybárstva, komoditných trhov a prírodných zdrojov. Správy sú založené na vedeckých podkladoch.

### Najdôležitejšie správy

* Správa o stave potravinovej bezpečnosti a výživy (The State of Food Security and Nutrition in the World - SOFI) 

* Správa o stave výživy a poľnohospodárstva (The State of Food and Agriculture - SOFA) 

* Správa o rybolove a akvakultúre (The State of World Fisheries and Aquaculture - SOFIA) 

* Správa o lesoch (The State of the World's Forests- SOFO) 
## Referencie

## Externé odkazy
* Oficiálna stránka

Kategória:Špecializované agentúry OSN
Kategória:Poľnohospodárstvo
Železničná polícia

**Železničná polícia** je jedna zo zložiek polície.

## Železničná polícia na Slovensku
thumb|Generál Tibor Gaplovský - generálny riaditeľ Železničnej polície 1998 - 2010
thumb|Príslušníčka Železničnej polície pri služobnom vozidle
**Železničná polícia** je ozbrojený bezpečnostný zbor Slovenskej republiky, ktorý v rozsahu ustanovenom zákonom zabezpečuje ochranu železničnej dopravy, verejný poriadok, bezpečnosť osôb a majetku v obvode železničných dráh na celom území Slovenska. Činnosť Železničnej polície upravuje Zákon Národnej rady Slovenskej republiky č. 57/1998 Z.z. o Železničnej polícii v znení neskorších predpisov. 

Železničná polícia je organizačnou zložkou Ministerstva vnútra Slovenskej republiky. 

### Úlohy Železničnej polície
Železničná polícia pri zabezpečovaní ochrany železničnej dopravy, verejného poriadku, bezpečnosti osôb a majetku spolupôsobí v obvode železničných dráh pri ochrane života, zdravia a bezpečnosti osôb a majetku, odhaľuje trestné činy spáchané v obvode železničných dráh a trestné činy príslušníkov Železničnej polície, zisťuje ich páchateľov a v konaní o týchto trestných činoch má postavenie policajného orgánu, chráni bezpečnosť a plynulosť železničnej dopravy, objekty a zariadenia v obvode železničných dráh, podieľa sa na zisťovaní a objasňovaní príčin ohrozovania bezpečnosti a plynulosti železničnej dopravy a spolupôsobí pri výkone štátneho dozoru na železničných dráhach, zabezpečuje v obvode železničných dráh verejný poriadok, a ak bol porušený, robí opatrenia na jeho obnovenie, dohliada v obvode železničných dráh na bezpečnosť cestnej premávky, odhaľuje priestupky spáchané v obvode železničných dráh, zisťuje ich páchateľov, a ak tak ustanovuje osobitný zákon, priestupky objasňuje a prejednáva, pátra po hľadaných osobách a po veciach, najmä po stratených a odcudzených zásielkach prepravovaných po železnici, po zbraniach, strelive, výbušninách a drogách. Železničná polícia plní úlohy na úseku prevencie v rozsahu uvedenej pôsobnosti.

## Pozri aj
*Polícia
*Policajný zbor

## Referencie

## Externé odkazy
História a pôsobnosť Železničnej polície

Kategória:Polícia na Slovensku
Polícia
Obecná polícia

**Obecná polícia** je poriadkovým útvarom obce alebo mesta.

## Obecná a mestská polícia na Slovensku
[náhľad|Hliadkovacie vozidlo [Škoda Fabia, Mestskej polície Zvolen]]
[náhľad|Komunikácia Mestskej polície [Bratislava v Starom Meste s osobami bez domova.]]
náhľad|Služobné vozidlo Škoda Yeti, Mestskej polície Štúrovo
Obecná polícia je poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v obci a plnení úloh vyplývajúcich zo všeobecne záväzných nariadení obce, z uznesení obecného zastupiteľstva a z rozhodnutí starostu obce. Obecnú políciu zriaďuje a zrušuje obec všeobecne záväzným nariadením. Náčelníka (veliteľa) obecnej polície na návrh starostu vymenúva a odvoláva obecné zastupiteľstvo.

Úlohy obecnej polície plní v obciach, ktoré sú mestami mestská polícia. Činnosť obecnej polície upravuje Zákon Slovenskej národnej rady č. 564/1991 Zb. v znení neskorších predpisov. 

### Úlohy
Medzi hlavné úlohy obecnej polície patrí:
# zabezpečovať verejný poriadok v obci
# chrániť majetok obce a občanov pred poškodením, zničením alebo zneužitím
# dbať na ochranu životného prostredia v obci
# dbať na dodržiavanie poriadku, čistoty a hygieny v uliciach a na iných verejných priestranstvách alebo verejne dostupných miestach
# vykonávať všeobecne záväzné nariadenia obce, uznesenia obecného zastupiteľstva a rozhodnutia starostu
# ukladať a vyberať v blokovom konaní pokuty za priestupky ustanovené osobitným predpisom a tiež za priestupky proti bezpečnosti a plynulosti cestnej premávky spáchané neuposlúchnutím zákazu, ktorý vyplýva z miestnej úpravy cestnej premávky
# oznamovať príslušným orgánom porušenie právnych predpisov, ktoré zistí pri plnení svojich úloh a ktorých riešenie nepatrí do pôsobnosti obce

### Výzbroj
Podľa Zákona Slovenskej národnej rady č. 564/1991 Zb. môžu tvoriť výzbroj obecnej polície len pištole a revolvery. Ako služobné pištole sa používa najmä zbrane Glock 17 a Grandpower K100, ktoré postupne nahrádzajú staršie pištole Čz 75. 

### Hodnosti
Hodnosti a hodnostné označenie obecných a mestských polícií sa líši. Prevládajú najmä tieto hodnosti:
* kadet (uchádzač o prácu mestského policajta počas prípravného obdobia)
* strážnik, strážny alebo konstábel (základná hodnosť)
* strážmajster alebo seržant
* inšpektor
* poručík, komisár alebo intendant
* kapitán, prefekt alebo superintendant

## Referencie


## Pozri aj
* Polícia

## Externé odkazy
* Mestská polícia Bratislava
* Mestská polícia Štúrovo

## Iné projekty
Triedenie priamym vkladaním

**Triedenie priamym vkladaním** (anglicky: Insert Sort) je jednoduchý triediaci algoritmus usporadúvajúci prvky poľa zloženého z celých, reálnych čísel a reťazcov. Patrí medzi porovnávacie (komparačné) a asociatívne algoritmy.

## Vlastnosti
Insert Sort nepatrí medzi výhodné algoritmy triedenia, nakoľko pracuje s operačnou zložitosťou O(n²). Oproti vylepšeným triediacim algoritmom ako napr. Quicksort, triedenie haldou alebo Dobosiewiczovo triedenie je málo efektívny. Ale výsledkom jeho triedenia je stabilné pole (čiže zachová relatívne usporiadanie duplicitných kľúčov triedených prvkov). Insert Sort sa vyznačuje taktiež jednoduchou realizáciou a vhodný je hlavne na takmer usporiadané pole s malým počtom prvkov(pod 2 000). Pri usporadúvaní už usporiadaného poľa je Insert Sort dokonca rýchlejší ako Quicksort, pretože každý nový prvok porovnáva len s posledným v danom poli.

## Algoritmus triedenia
Algoritmus Insert Sortu vyberá postupne po jednom prvku z poľa a porovnáva ho s ostatnými prvkami, pričom sa tento krok opakuje *počet prvkov - 1* krát. Keď narazí na menšiu hodnotu, nájdený prvok sa presunie za vybraný prvok. Týmto sa pole rozdelí na usporiadanú (ľavá) a neusporiadanú (pravá) časť. Vždy sa vkladajú prvky len jednosmerne a to z neusporiadanej časti do usporiadanej. Takto sa vzostupne usporiada celé pole prvkov. Vhodnou modifikáciou podmienok algoritmu možno dosiahnuť i zostupné usporiadanie.

## Hodnoty
Pri vhodnom vstupnom poli je minimálny počet porovnaní n-1 a presunov 2(n - 1). Najhorší prípad nastane pri totálne neusporiadanom poli s veľkým množstvom prvkov, kedy počet porovnaní narastie až na (n² + n - 2)/2 a počet presunov na (n² + 3n - 4)/2. Priamo úmerne narastá tiež náročnosť na veľkosť operačnej pamäte počítača.

## Externé odkazy
* Algoritmy usporadúvania
* Insert Sort v praxi 

Kategória:Triediacie algoritmy
Dublinská dohoda

**Dublinská dohoda** je dohoda určujúca štát zodpovedný za preskúmanie žiadostí o azyl podaných v jednom z členských štátov Európskych spoločenstiev.

Dohoda stanovuje kritériá, na základe ktorých sa určí krajina zodpovedná za preskúmanie žiadosti o azyl a zabráni tak podávaniu viacnásobných účelových žiadostí o udelenie azylu vo viacerých členských štátoch Európskej únie. Dohoda podpísaná v Dubline 15. júna 1990 je označovaná ako Dublin I a členské štáty Európskej únie ju aplikujú od roku 1997. V marci 2003 nadobudlo platnosť Nariadenie Rady č. 343/2003 tzv. Dublin II, ktoré nahrádza Dublinskú dohodu. Nariadenie stanovuje kritériá a mechanizmy pre určenie štátu príslušného na posudzovanie žiadosti o azyl podanej v niektorom z členských štátov Európskej únie štátnym občanom tretích krajín. Meritórne sa Nariadenie od pôvodnej Dublinskej dohody zásadne nemení. Nový je ale právny charakter a dosah Nariadenia – na rozdiel od Dublinského dohovoru, ktorý je medzinárodnou dohodou, je Nariadenie komunitárnym predpisom. Kritériá vychádzajú z primárnej úvahy, že zodpovedná za preskúmanie žiadosti o azyl je krajina, ktorá zohrala najdôležitejšiu úlohu pri umožnení vstupu žiadateľa na územie štátov Európskej únie, napr. tým, že žiadateľovi udelila vízum, umožnila mu nelegálne prekročiť vonkajšie hranice Európskej únie, či tolerovala jeho nelegálny pobyt na svojom území. Kritériá odvodené od tejto logiky sú navyše doplnené humanitárnymi ohľadmi, predovšetkým rešpektovaním jednoty rodiny. Dublin I a Dublin II sú ako celok nazývané „dublinský systém“.

## Zdroj

Kategória:Zmluvy EÚ
Kategória:Politika Európskej únie
Azyl

**Azyl** je ochrana cudzinca, ktorý v štáte (ktorého je štátnym občanom alebo v ktorom býva, ak ide o osobu bez štátneho občianstva) má opodstatnené obavy z prenasledovania rasových, náboženských alebo národnostných dôvodov, z dôvodov zastávania určitých politických názorov alebo príslušnosti k určitej sociálnej skupine, a vzhľadom na tieto obavy sa nechce alebo nemôže vrátiť do tohto štátu. Azyl môže byť udelený aj z humanitných dôvodov, ako aj za účelom zlúčenia rodiny.

Členské štáty (EÚ) musia zabrániť situácii, aby žiadosti o azyl boli podané v niekoľkých štátoch súčasne, pričom musia spolupracovať v rámci vypracovania minimálnych záruk, ktoré majú byť poskytované žiadateľom o azyl v prípade vyhostenia a počas preskúmania žiadosti o azyl alebo odvolania proti rozhodnutiu. Azylová politika Európskej únie je špecifická úprava podmienok dostania azylu v Európskej únii.

## Zdroj

Kategória:Právo
Agentúra Spojených národov na pomoc a podporu

**Agentúra Spojených národov na pomoc a podporu** bola medzinárodná agentúra, ktorá v rokoch 1943-1946 poskytovala pomoc krajinám oslobodeným od okupácie Štátmi Osi.

Program pomoci zahrňoval dodávky výrobkov dennej potreby, surovín a základného zariadenia na obnovu priemyselnej a poľnohospodárskej výroby a taktiež služby expertov. Jednou z aktivít agentúry bola aj súčinnosť zapojených štátov pri repatriácii občanov, ktorí boli v dôsledku vojnových udalostí rozptýlení po svete. Absencia vymedzenia jednotlivcov, ktorým agentúra poskytovala pomoc, sa čiastočne vyriešila rezolúciou 71, schválenou v auguste 1945. Vzťahovala sa na osoby, ktoré museli opustiť svoju krajinu alebo miesto pôvodu či bydlisko. Nepresný a nejasný koncept pojmu osoby vyvolal nebezpečenstvo nejednoznačnej aplikácie, ktoré osoby začleniť do rozsahu znenia rezolúcie. Washingtonská úradovňa agentúry začala aplikovať smernicu v prospech povojnových utečencov, ktorí boli politickými disidentmi. Do poňatia utečenca sa vniesol ideologický pohľad.

## Zdroj

Kategória:OSN
Šuriken

right|thumb|Šuriken

**Šuriken** () je tradičná japonská zbraň, ktorá slúži na vrhanie a niekedy na bodanie. Sú to malé ostré čepele vyrobené s najrôznejších každodenných materiálov, ako sú ihly, klince, nože, kovové podložky, mince alebo iné ploché kúsky kovu. Slúžili predovšetkým ako doplnková zbraň ku bežne používaným katanám (meč) alebo jari (kopija), hoci v bitke často hrali kľúčovú taktickú úlohu. Umenie hádzať šurikeny sa nazýva šuriken-džucu a vyučované bolo predovšetkým ako menej významná alebo lepšie povedané utajovanejšia časť osnov výuky bojových umení na slávnych školách ako Jagjú Rjú, Katori Šintó Rjú, Itto Rjú, Kukišin Rjú a Togakure Rjú.
Najznámejšie druhy šurikenov sú bó šuriken (棒手裏剣), hira šuriken (平手裏剣) a šaken (車剣).

## Iné projekty
.

## Zdroj

Kategória:Chladné zbrane
Kategória:Japonské výrazy
Centrála pre kométy a planétky

**Centrála pre kométy a planétky** je stredisko pri AUI registrujúce telegramy o objave kométy alebo planétky a informujúce o nich.

## Zdroj

Kategória:Astronómia
Rak (Revue aktuálnej kultúry)

**Rak (Revue aktuálnej kultúry)** bol slovenský kultúrno-literárny časopis, ktorý vychádzal od roku 1996, najprv ako dvojmesačník, od roku 2002 ako mesačník. Šéfredaktorom časopisu bol od roku 2001 Braňo Hochel.

## Externé odkazy
* Registrácia na MK SR pod číslom 1397/96

Kategória:Časopisy na Slovensku
Kategória:Kultúra na Slovensku
Gajta

**Gajta** alebo tiež **rajta** () je dvojitý jazýčkový nástroj pochádzajúci zo severnej Afriky. Tvarom a skladbou sa podobá na arabský mizmár alebo tureckú zurnu.

Používa sa tradične v marockej ľudovej hudbe ale aj v modernej svetovej hudbe. Gajtu počuť napríklad v hudbe z filmu *[[Pán prsteňov]]* v téme *[[Mordor]]*. 

## Pozri aj
* mizmár
* zurna

Kategória:Arabské hudobné nástroje
Kategória:Hudobné výhonky
Agent provokatér

**Agent provokatér** je človek infiltrovaný do organizácie skupiny ľudí, ktorého úlohou je prinútiť člena alebo celú skupinu k nebezpečným či nelegálnym akciám.

## Pozri aj
*Argumentum ad hominem
*Nenávistný prejav
*Rozdeľuj a panuj

## Zdroj

Kategória:Právo
Deklarácia o polícii

**Deklarácia o polícii** je kódex policajnej etiky určený príslušníkom polície a verejnosti všetkých členských štátov Rady Európy.

Obsahuje pravidlá o etických povinnostiach policajtov v činnej službe. Je aplikáciou princípu humanizmu v rezolúcii Rady Európy č. 690/1977 a súčasne jednotným východiskom a zdrojom právnej úpravy postavenia príslušníkov polície štátov Rady Európy, rešpektujúci a garantujúci v plnom rozsahu základné ľudské a občianske práva.

## Zdroj

Kategória:Polícia
Alexander Tollmann

Dr. **Alexander Tollmann** (* 27. jún 1928, Viedeň, Rakúsko† 8. august 2007, Viedeň) bol rakúsky geológ, vysokoškolský pedagóg a politik.

## Život
Zmaturoval v roku 1946 a pokračoval v štúdiu prírodných vied. V roku 1951 dokončil štúdium geológie a paleontológie. Od roku 1969 pôsobil ako profesor geológie na Geologickom ústave Viedenskej univerzity. V rokoch 1972 až 1984 viedol geologický ústav. Zaoberal sa predovšetkým regionálnou geológiou Východných Álp, bol autorom viaczväzkového diela o geológií Rakúska, ktoré vyšlo medzi rokmi 19771986. Ako ochranca prírody a politický aktivista bol odporcom jadrovej energetiky. Bol jedným zo zakladateľov rakúskej strany zelených (*Vereinten Grünen Österreichs* tiež VGÖ).

V roku 1993, spolu so svojou manželkou Edith, publikoval monografiu o potope sveta, ktorú na základe predložených dôkazov považoval za dôsledok dopadu bolidu pred asi 9500 rokmi. Svoje argumenty podporil geologickými dôkazmi impaktného krátera, impaktnými štruktúrami, stopami irídia, šokovou metamorfózou minerálov, rádiouhlíkovým datovaním, dendrochronologickými dôkazmi ale aj viacerými povesťami a ľudovými tradíciami (tzv. Tollmannov hypotetický bolid).

Zomrel vo Viedni 8. augusta 2007. Je pochovaný na Gersthoferskom cintoríne.

## Dielo
Tollmann bol autorom viacerých významných prác. Medzi najvýznamnejšie patria monografie:
* Tektonische Karte der Nördlichen Kalkalpen : 1. Teil: Der Ostabschnitt (Kurzerläuterungen). (Geologischen Gesellschaft, Wien 1967)
* Analyse des klassischen nordalpinen Mesozoikums. Stratigraphie, Fauna und Fazies der Nördlichen Kalkalpen. (= Monographie der Nördlichen Kalkalpen. Teil 2). (F. Deuticke Verlag, Wien 1976, ISBN 3-7005-4412-X)
* Der Bau der Nördlichen Kalkalpen. Textband Teil. 3 : Orogene Stellung und regionale Tektonik. Franz Deuticke Verlag, (Wien 1976, ISBN 3-7005-4425-1)
* Geologie von Österreich. Band 1. (Franz Deuticke, Wien, 1977)
* Geology and Tectonics of the Eastern Alps (Middle Sector). (Geologisches Institut, Wien, 1980)
* Geologie von Österreich. Band 2. (Franz Deuticke, Wien, 1985)
* Geologie von Österreich. Band 3. (Franz Deuticke, Wien, 1986)

## Referencie

## Zdroj

Kategória:Rakúski politici
Kategória:Rakúski geológovia
Kategória:Osobnosti z Viedne
Darbuka

**Darbuka** (po angl. *goblet drum*, po arab. طبلة, *tabla*) patrí medzi perkusné hudobné nástroje.Je to bubon pohárovitého tvaru, horná časť jeho korpusu má miskovitý tvar, spodná časť je kuželovitá alebo valcovitá. Telo bubna sa obvykle vyrába z dreva, keramiky alebo kovu, ako poťah sa väčšinou používa kozia koža. V oblastiach s vysokou vlhkosťou sa používa tiež rybia koža, ktorá je menej náchylná na zmeny vlhkosti. Moderná egyptská darbuka má hliníkový korpus a plastovú blanu, ktorá jej dodáva veľmi jasný a ostrý tón.

Pohárovité bubny sa používajú v mnohých oblastiach sveta. Možno ju nájsť napr. pod názvami darabuka, darebuka, trambuka, derbaki, drbaka, derboka, dombak, dumbek, dombalak, toubeleki, a pod. K bubnom tohto typu patrí taktiež afganský zirbakhali, indické tumbaknari, ghumat a jamuku, japonský shuhai-gata-katamen-daiko alebo thajský thon.

## Galéria

Súbor:Darabuka.jpg|
Súbor:Darbouka égyptienne recadrée.jpg|
Súbor:Goblet drum 01.jpg|
Súbor:Darabuka2.jpg|



## Iné projekty

## Externé odkazy
* Stránka o darbuke 

Kategória:Bicie nástroje
Kategória:Arabské hudobné nástroje
Kategória:Turecké hudobné nástroje
Kategória:Azerbajdžanské hudobné nástroje
Juliánska perióda

**Juliánska perióda** alebo **Scaligerova perióda** je perióda 7 980 rokov; nepretržité číslovanie dní od 1. januára 4713 pred Kr.

## Zdroje

* Hajduková, M.: *Súpis termínov z astronómie 1.* 1998. dostupné online

Kategória:Kalendáre
Milícia (1944 – 1945)

**Milícia** bol druh ozbrojených bezpečnostných orgánov revolučných národných výborov (RNV), ktoré vznikali na povstaleckom území počas Slovenského národného povstania (SNP) a neskôr na oslobodzovanom území Slovenska (i na zvyšku územia ČSR), ktoré sa dostávalo pod kontrolu RNV. Pôsobili pod rôznymi názvami (**Ľudová milícia**, **Národná milícia**, **Národná stráž**, **Občianska milícia**, v Česku **revolučná garda**).

Milície boli zakladané na dobrovoľníckej báze po dohode s miestnymi veliteľmi Červenej armády a na základe smerníc Slovenskej národnej rady (SNR). Na mnohých miestach išlo o jediné bezpečnostné zložky, ktoré mali RNV k dispozícii. Príslušníci milícií vykonávali strážnu službu, obsadzovali dôležité objekty, kontrolovali osoby, vykonávali bezpečnostné opatrenia, vyvíjali polopartizánsku a polovojenskú činnosť, no zapájali sa aj do bojov (viď boj o Čierny Balog) a dokonca dochádzalo aj k stretom medzi milíciami a partizánmi (viď udalosti v Divine v máji 1945). Neboli uniformovaní, službu vykonávali v civilnom odeve, označení červenou páskou alebo trikolórou. Povereníctvo SNR pre veci vnútorné na bezpečnostnú službu zároveň využívalo útvary a príslušníkov Veliteľstva československého četníctva na Slovensku), ktoré obdobne ako milície plnili nielen bezpečnostné, ale aj bojové úlohy.

Po skončení druhej svetovej vojny, keď sa situácia normalizovala, boli postupne rozpustené a nahradené Národnou bezpečnosťou (pozri Zbor národnej bezpečnosti), ktorá vznikla 23. februára 1945 na základe nariadenia Predsedníctva SNR. Obežník Povereníctva vnútra SNR zo 6. augusta 1945 prikázal rozpustiť milície všade tam, kde ešte zostali v činnosti. Proces ich rozpúšťania trval až do konca roka 1945.

## Pozri aj
* Ľudové milície

## Referencie

Kategória:Slovenské národné povstanie
Diskografia skupiny Destiny’s Child

Diskografia R&B skupiny **[[Destiny’s Child]]**. Skupina predala na celom svete viac ako 50&nbsp;miliónov hudobných nosičov.
''
## Albumy

### Kompilácie

### Remix albums

### Výročné albumy

## Single

## Spolupráca
### Spolupráca na albumoch

### Skladby na soundtrackoch

## DVD

## Hudobné videá

## Referencie

Kategória:Destiny’s Child
Destiny’s Child
Juliánska reforma

**Juliánska reforma** bola reforma lunisolárneho kalendára, ktorú zaviedol Gaius Iulius Caesar na radu alexandrijského astronóma Sosigena v roku 45 pred Kr. 

Základom reformy boli tropický rok, priestupné roky a vypustenie 90 dní, aby sa kalendár zladil s ročnými obdobiami.

## Zdroj

Kategória:Kalendáre
Juliánske storočie

**Juliánske storočie** je časový interval 36 525 dní, zodpovedajúci 100 juliánskym rokom.

## Zdroj

Kategória:Kalendáre
Zoltán Gera

**Zoltán Gera** (; * 22. apríl 1979, Pécs) je maďarský futbalový reprezentant, ktorý v súčasnosti hráva v klube Fulham FC.
V júni 2008 prišiel do Fulhamu ako voľný hráč.

## Referencie


## Externé odkazy
* oficiálna stránka  
* oficiálna stránka  

Kategória:Maďarskí futbalisti
Kategória:Hráči Fulham FC
Kategória:Hráči West Bromwich Albion FC
Kategória:Hráči Ferencvárosi TC
Kategória:Hráči Pécsi MFC
Kategória:Osobnosti z Pécsu
Koruna (Protektorát Čechy a Morava)

**Koruna** (ľudovo *protektorátna koruna*) bola menová jednotka vytvorená po okupácii Čiech a Moravy a vzniku Protektorátu Čechy a Morava. Bankovky Česko-Slovenska však zostali v obehu až do roku 1944. Prvé protektorátne štátovky boli ručne pretlačené česko-slovenské jednokoruny a päťkoruny; mnohé sa však do obehu dostali bez pretlače. V roku 1940 boli zavedené 10-, 20- a 50-halierové mince, 1- , 5-, 10-, 20-, dve 50- a dve 100-korunové štátovky. Postupne bola mena doplnená o jednokorunovú mincu, 500-, 1000- a 5000-korunové bankovky. Protektorátne mince boli razené v továrni na nábytok v Lysej nad Labem z technického zinku. 

Kurz protektorátnej koruny bol umelo stanovený v pomere k ríšskej marke, a to 1 RM = 10K. Táto skutočnosť viedla k drancovaniu českých a moravských obchodov, keď nemeckí okupanti a ríšski Nemci v kurze, ktorý nezodpovedal reálnej hodnote, vykupovali potraviny a alkohol. Bankovky protektorátnej meny boli dvojjazyčné, česko-nemecké. So začiatkom druhej svetovej vojny bol potom na území Protektorátu Čechy a Morava zavedený prídelový systém.

## Externé odkazy
* http://www.richtera.cz/numismatics/-Protektorátne mince 
* http://www.tady.cz Protektorátne štátovky prístup 26.7.2008

Kategória:Protektorát Čechy a Morava
Kategória:Meny v Európe
Kategória:Zaniknuté meny
Kategória:Koruna
Gregoriánska reforma

**Gregoriánska reforma** bola reforma juliánskeho kalendára nariadená bulou pápeža Gregora XIII. 24. februára 1582.

Jej cieľom bolo zladenie juliánskeho kalendára so slnečným rokom.

## Zdroj

Kategória:Kalendáre
Udu

thumb|Udu
**Udu** je tradičný nigérijský bicí nástroj, používaný kmeňmi Igbo a Hausa. Má tvar vázy s bočným otvorom, na ktorý hráč udiera a vytvára tak hlboký dunivý zvuk. Na udu hrávajú zvyčajne ženy pri obradoch. Podľa Sachsovo-Hornbostelovej klasifikácie hudobných nástrojov patrí udu medzi idiofóny aj aerofóny. 

Kategória:Bicie nástroje
Kategória:Nigérijské hudobné nástroje
Slamet

**Slamet** je aktívny stratovulkán, nachádzajúci sa v centrálnej časti ostrova Jáva. S výškou  je to druhý najvyšší vulkán ostrova a taktiež jeden z najaktívnejších (len v 20. storočí bolo zaevidovaných približne 30 erupcií). V stavbe sopky sa dajú rozlíšiť dve etapy: prvá, staršia, prevažne bazaltovo-andezitová fáza je pozorovateľná na západnej stene masívu, mladšia, viac bázická fáza, prekrýva staršiu fázu. Vrchol sopky tvorí séria štyroch sa kráterov zoradených severovýchod-juhozápad. Najmladší a v súčasnosti aktívny kráter sa nachádza na západnom okraji tejto reťaze.

## Externé odkazy
* www.volcano.si.edu – stratovulkán Slamet na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Kategória:Trojtisícovky v Indonézii
Atletika na Letných olympijských hrách 2008 – Beh na 1 500 m mužov

**[[Beh na 1 500 metrov]] mužov** bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 15., 17. a 21. augusta. Vyhral Bahrajnčan Rašíd Ramzí, no tento výsledok bol zrušený po tom, čo sa v apríli 2009 zistilo, že dopoval. Vyhral nakoniec Asbel Kipruto Kiprop z Kene.

## Kvalifikácia

## Rekordy

## Medailisti

## Finále

## Referencie


## Pozri aj
* Atletika na Letných olympijských hrách 2008
* Letné olympijské hry 2008

## Externé odkazy
* štatistika na iaaf.org

1500 m mužov, Beh na
2008, Letné olympijské hry
Stanislav Velický

**Stanislav Velický** (* 16. apríl 1981) je slovenský futbalista, v súčasnosti hráč klubu Odra Wodzisław. Hráva na pozíicí pravého obrancu alebo stredopoliara.

V sezóne 2008-09 bol kmeňovým hráčom Banskej Bystrici, hosťoval v drese Artmedii Petržalka.

Velický je bratrancom slovenskej MISS-ky Magdalény Šebestovej. Dňa 20. januára 2009 podpísal polročnú zmluvu s rakúskym klubom SV Mattersburg. Po pol roku tu aj skončil, neskôr sa spomínal možný prestup do FK Senica, kde nakoniec aj 6. júla 2009 prestúpil.

## Referencie
* CL: Do Artmedie prichádza Stanislav Velický *sport.aktuality.sk: (16. júl 2008)*


## Iné projekty

Kategória:Narodenia v 1981
Kategória:Slovenskí futbalisti
Kategória:Hráči FK AS Trenčín
Kategória:Hráči FK Dukla Banská Bystrica
Kategória:Hráči FC Petržalka 1898
Kategória:Hráči SV Mattersburg
Kategória:Hráči FK Senica
Dieng

**Dieng** je aktívny vulkanický komplex, nachádzajúci sa v centrálnej časti indonézskeho ostrova Jáva. Komplex pozostáva z viacerých stratovulkánov, troskových kužeľov, kráterov a termálnych polí pleistocénno-holocénneho veku a rozprestiera sa na ploche 6&nbsp;×. Komplex je pomerne aktívny, v 20. storočí bolo zaznamenaných vyše desať, prevažne menších erupcií. Nebezpečným faktorom je uvoľnovanie toxických plynov z viacerých kráterov komplexu, tento proces si vyžiadal niekoľko obetí na životoch. Zvýšený tepelný tok v oblasti komplexu Dieng je poslednej dobe predmetom intenzívneho geotermálneho prieskumu.

## Zoznam vulkanických foriem komplexu Dieng
* **Stratovulkány**
** Alang - 2 300 m
** Kemulan - 1 900 m
** Ngesong - 2 210 m
** Prahu - 2 565 m
* **Troskové kužele**
** Binem - 2 134 m
** Bisma - 2 365 m
** Butak - 2 222 m
** Butak Petarangan - 2 135 m
** Gunung Bucu
** Jimat - 2 100 m
** Merdada - 2 100 m
** Pagerkandang - 2 075 m
** Pakuwaja - 2 398 m
** Pagnonan - 2 308 m
** Prambanan - 2 300 m
** Sigluduk
** Sikunang
** Sileri - 2 241 m
** Sinila
** Sroja - 2 300 m
** Timbang
* **Lávové dómy**
** Kendil
** Kunir
** Prambanan
** Watusumbul
* **Krátery**
** Dringo - 2 063 m
** Kawah Bitingan
** Menjer - 1 400 m
** Sumur
** Telogopasir

## Iné projekty
.

## Externé odkazy
* www.volcano.si.edu  - vulkanický komplex Dieng na Global Volcanism Program 

Kategória:Sopky Indonézie
Kategória:Komplexné vulkány
Kategória:Aktívne sopky
Gábor Zavadszky

**Gábor Zavadszky** (* 10. september 1974, Budapešť, Maďarsko – † 7. január 2006, Limassol, Cyprus) bol maďarský futbalový reprezentant.

Zavadszky zomrel na embóliu.

## Úspechy
 **Ferencváros Budapešť**
* Maďarská liga: 1995, 1996
** 2. miesto: 1998

* Maďarský pohár: 1993, 1994, 1995
* Maďarský superpohár: 1993, 1994, 1995

 **Dunaferr SE**
* Maďarská liga: 2000

 **MTK Budapešť**
* Maďarská liga: 2003
* Maďarský superpohár: 2003

Kategória:Maďarskí futbalisti
Kategória:Úmrtia pri športe
Kategória:Hráči Ferencvárosi TC
Kategória:Hráči Dunaújváros FC
Kategória:Hráči MTK Budapest FC
Kategória:Hráči Apollon Limassol
Kategória:Osobnosti z Budapešti
Baldetova metóda odhadu jasnosti kométy

**Baldetova metóda odhadu jasnosti kométy** je jeden z fotografických odhadov celkovej jasnosti kométy.

## Zdroj

Kategória:Astronómia
Sundoro

**Sundoro** je v súčasti neaktívny stratovulkán nachádzajúci sa na ostrove Jáva asi 8&nbsp;km severozápadne od stratovulkánu Sumbing. Masív vulkánu má tvar symetrického kužeľa, typického pre stratovulkanickú stavbu. Sopka bol pomerne aktívna na prelome 19. a 20. storočia, na konci roku 1906 sa odmlčala a svoju aktivitu jednorazovo obnovila na jeseň roku 1971. Väčšina erupcií bola stredne silného charakteru, centrom erupcií bol vrcholový kráter, resp. parazitické krátery nachádzajúce sa na severozápadnom až južnom svahu.

## Iné projekty
.

## Externé odkazy
* www.volcano.si.edu - stratovulkán Sundoro na Global Volcanism Program 

Kategória:Sopky Indonézie
Kategória:Stratovulkány
Kategória:Trojtisícovky v Indonézii
Beyerova metóda odhadu jasnosti kométy

**Beyerova metóda odhadu jasnosti kométy** je určenie celkovej jasnosti kométy vysúvaním okulára, kým nezmizne obraz kométy.

## Zdroje

Kategória:Astronómia
Holetschkova metóda odhadu jasnosti

**Holetschkova metóda odhadu jasnosti** je odhad celkovej jasnosti kométy v ďalekohľade pri minimálnom zväčšení a zornom poli, do ktorého vojde celá hlava kométy.

## Zdroje

Kategória:Astronómia
Morrisova metóda odhadu jasnosti kométy

**Morrisova metóda odhadu jasnosti kométy** je vizuálna metóda odhadu celkovej jasnosti kométy ďalekohľadom porovnaním rozostrenej kométy s rozostrenou hviezdou.

## Zdroje

Kategória:Astronómia
Sidgwickova metóda odhadu jasnosti kométy

**Sidgwickova metóda odhadu jasnosti kométy** je vizuálna metóda odhadu celkovej jasnosti kométy ďalekohľadom, keď je kométa príliš slabá na rozostrenie.

## Zdroje

Kategória:Astronómia
Extrafokálna metóda odhadu jasnosti kométy

**Extrafokálna metóda odhadu jasnosti kométy** je určenie celkovej jasnosti kométy rozostrením obrazu porovnávacej hviezdy do podoby kométy.

## Zdroje

Kategória:Astronómia
Sumbing (Jáva)

**Sumbing** je v súčasnosti neaktívny stratovulkán, nachádzajúci sa v centrálnej časti ostrova Jáva, asi 8&nbsp;km juhovýchodne od stratovulkánu Sundoro, s ktorým je spojený 1&nbsp;400&nbsp;m vysokým sedlom. Vrchol 3&nbsp;371&nbsp;m vysokej sopky je ukončený 800&nbsp;m širokým kráterom, ktorý je čiastočne zaplnený lávovým dómom. Jediná historicky zaznamenaná erupcia je z roku 1730.

## Iné projekty
.

## Externé odkazy
* www.volcano.si.edu  - stratovulkán Sumbing na Global Volcanism Program 

Kategória:Sopky Indonézie
Kategória:Stratovulkány
Kategória:Trojtisícovky v Indonézii
Ungaran

**Ungaran** je neaktívny stratovulkán nachádzajúci sa v centrálnej časti indonézskeho ostrova Jáva, asi 15&nbsp;km juhozápadne od mesta Semarang. Svahy vulkánu sú silne erodované, vek poslednej erupcie nie je známy. Jediným prejavom toho, že sopka nie je úplne vyhasnutá sú dve fumarolické polia nachádzajúce sa na svahoch vulkánu.

 

## Iné projekty
.

## Externé odkazy
* www.volcano.si.edu  - stratovulkán Ungaran na Global Volcanism Program 

Kategória:Sopky Indonézie
Kategória:Stratovulkány
Telomoyo

**Telomoyo** je neaktívny stratovulkán nachádzajúci sa v centrálnej časti ostrova Jáva. Vulkán je súčasťou sopečnej reťaze tiahnucej sa v smere severozápad-juhovýchod. Najsevernejší člen tejto reťaze je stratovulkán Ungaran, na opačnom konci je sopka Merapi. Vek poslednej erupcie vulkánu Telomoyo nie je známy.

## Iné projekty
.

## Externé odkazy
* www.volcano.si.edu - stratovulkán Telomoyo na Global Volcanism Program 

Kategória:Sopky Indonézie
Kategória:Stratovulkány